Ανάλυση με πρότυπο διακριτών επιλογών, τύπου LOGIT, προτιμήσεων χρήσης Ι.Χ./Λεωφορείου, σήμερα και Ι.Χ./Μετρό βραχυ-μεσοπρόθεσμα
Creators: name: Μαυροπούλου, Ελένη Λάζαρου
Publisher: name: Aristotle University of Thessaloniki
Year: 2017
Subjects: Λογιστική παλινδρόμηση
Πρότυπα διακριτών επιλογών τύπου LOGIT
Καταμερισμός μετακινήσεων κατά μέσο
Logistic regression
Logit Models
Modal split

description: Αντικείμενο της παρούσας μεταπτυχιακής Διπλωματικής εργασίας, είναι η ανάπτυξη μαθηματικών υποδειγμάτων διακριτών επιλογών, προκειμένου να γίνει πρόβλεψη της επιλογής μεταφορικού μέσου μεταξύ του Ι.Χ. αυτοκινήτου, και των δημόσιων αστικών συγκοινωνιών (λεωφορείου και μετρό) στην πόλη της Θεσσαλονίκης. Η Διπλωματική εργασία έχει τίτλο «Ανάλυση με πρότυπο διακριτών επιλογών, τύπου LOGIT, προτιμήσεων χρήσης Ι.Χ./Λεωφορείου, σήμερα και Ι.Χ./Μετρό βραχυ-μεσοπρόθεσμα» και για την υλοποίησή της χρησιμοποιήθηκαν τα δεδομένα που προέκυψαν από την έρευνα ερωτηματολογίου με τίτλο «Έρευνα προτιμήσεων χρήσης Ι.Χ. αυτοκινήτου έναντι δημόσιων αστικών συγκοινωνιών στη Θεσσαλονίκη», η οποία εκπονήθηκε στο πλαίσιο εκπαιδευτικής εργασίας του Διατμηματικού Προγράμματος Μεταπτυχιακών Σπουδών του Τμήματος Πολιτικών Μηχανικών του Α.Π.Θ. «Σχεδιασμός, Οργάνωση και Διαχείριση Συστημάτων Μεταφορών», για το μάθημα «Οργάνωση και Διαχείριση Συστημάτων Αστικών Μαζικών Μεταφορών» υπό την επίβλεψη του Καθηγητή κ. Χρίστου Ταξιλτάρη και της Δρ. Αντωνίας Τσουκαλά. Η έρευνα πραγματοποιήθηκε σε δύο τυπικές εργάσιμες μέρες, την Παρασκευή 9 Δεκεμβρίου και την Πέμπτη 15 Δεκεμβρίου 2016, σε τρεις χώρους στάθμευσης στο κέντρο της Θεσσαλονίκης: τον χώρο στάθμευσης στην Πλατεία Ελευθερίας, τον χώρο στάθμευσης στην Διεθνή Έκθεση Θεσσαλονίκης (ΔΕΘ) επί της οδού Αγγελάκη καθώς επίσης και το ΟΤΟ πάρκινγκ στο κέντρο της Θεσσαλονίκης. Τα δεδομένα έτυχαν επεξεργασίας με τη βοήθεια του στατιστικού πακέτου SPSS, και στη συνέχεια δημιουργήθηκαν δύο αποσυνθετικά υποδείγματα επιλογής συγκοινωνιακού μέσου, τα οποία περιλαμβάνουν μεταβλητές που σχετίζονται με τα χαρακτηριστικά του μέσου, τα χαρακτηριστικά του μετακινούμενου καθώς επίσης και τα χαρακτηριστικά της τρέχουσας μετακίνησης. Συγκρίνοντας τα δύο υποδείγματα μπορεί να εξαχθεί το συμπέρασμα ότι, τα κοινωνικοοικονομικά χαρακτηριστικά των μετακινούμενων αλλά και τα χαρακτηριστικά της τρέχουσας μετακίνησης, βελτιώνουν σε μεγάλο βαθμό την προβλεπτική ικανότητα των υποδειγμάτων. Τέλος, διατυπώθηκαν τα βασικά συμπεράσματα που προέκυψαν από την εκπόνηση της Διπλωματικής εργασίας, όπως επίσης και προτάσεις για τη μελλοντική βελτίωση της διεξαγωγής ερευνών μετακινήσεων στο πεδίο και της διαδικασίας κατασκευής υποδειγμάτων διακριτών επιλογών
description: The subject of the present postgraduate thesis, is the development of mathematical models of discrete options, in order to make provision for the choice of means of transport between the private car, and the urban public transportations (bus and metro) in the city of Thessaloniki. The thesis is entitled “Analysis with a pattern of discrete options, LOGIT type, private car/bus usage preferences, today and private car/metro in the short to medium term” and for its implementation, the data obtained from the questionnaire survey with title “Research vehicle user preferences versus urban public transportation in Thessaloniki”, was used. The survey was conducted during the educational project of the Graduates Studies Program of the Department of Civil Engineering of the Aristotle University of Thessaloniki “Planning, Organization and Management of Transport Systems” for the course “Organization and Management of Urban Transit Systems”, under the supervision of Prof. Christos Taxiltaris and Dr. Antonia Tsoukala. The survey was conducted in two typical working days, on Friday 9th and Thursday 15th of December 2016, in tree parking lots in the center of Thessaloniki: the parking lot in Liberty Square, the Thessaloniki International Fair’s (TIF) parking lot on Aggelaki Street, as well as OTO parking in the center of Thessaloniki. The data were processed using the statistical analysis software package SPSS, and then two disruptive modes of transportation selection were created, which include variables related to the characteristics of the means of transport, the characteristics of the moving vehicle as well as the characteristics of the current transportation. By comparing the two models, it can be concluded that both the socio-economic characteristics of the moving vehicles and the characteristics of the current transportation greatly improve the predictive ability of the models. Finally, the basic assumptions arising from the integration of the Thesis are presented, as well as proposals for future improvements in the conduct of transportation surveys and the process of making discrete choice models